от мерките, но не и по непропорционален начин.
 (296)
 Във всеки случай гореизложените възможни въздействия в краткосрочен план ще трябва да бъдат балансирани спрямо три риска в средносрочен план, свързани с неналагането на мерки (и вероятното прекратяване на дейността на промишлеността на Съюза, тъй като настоящото положение не е устойчиво): по-малко източници на доставки, по-малка стабилност на доставките и по-високи цени на МЕГ. Последните лесно могат да достигнат умереното равнище на предложените мерки — с отрицателно въздействие, което може да се равнява на генерираното от самите предложени мерки, ако не и да го надхвърли.
 (297)
 В крайна сметка потенциалните отрицателни въздействия, които за съжаление могат да възникнат в краткосрочен план за производителите на PET, не се считат като цяло за достатъчни за спиране на налагането на мерки.
 (298)
 Обобщената картина на всички потребителски сегменти показва някои отрицателни въздействия, но те не са непропорционални спрямо ползите, които би донесла мярката. Този въпрос ще бъде обект на непрекъснато внимание при разследването по време на окончателния етап.
 7.5. Интерес на доставчиците
 (299)
 Като производител на параксилен (суровина за производство на пречистена терефталова киселина (PTA), която след това се използва за производството на PET), ExxonMobil беше единственият доставчик, който представи коментари. Дружеството заяви, че неблагоприятното въздействие на антидъмпинговите мерки върху производителите на PET ще окаже неблагоприятно въздействие и върху доставчиците на параксилен в Съюза, които ще намалят продажбите си на пазара на Съюза, тъй като производителите на PET от Съюза няма да могат да се конкурират с вноса на PET от други региони. То също така заяви, че производителите на параксилен от Съюза вече са изправени пред предизвикателства поради наличието на свръхкапацитет в световен мащаб и увеличения внос. Освен това бе изтъкнато, че производителите на параксилен са интегрирани с рафинерии и поради това всяко неблагоприятно въздействие върху параксилена би повлияло и на рафинерийната промишленост на Съюза, която вече е изправена пред предизвикателства поради наличието на свръхкапацитет в световен мащаб, променящите се модели на търсене на гориво и високите разходи.
 (300)
 Тези твърдения не бяха подкрепени с доказателства и не могат да бъдат приети на този етап. Освен това се прави позоваване на анализа по отношение на ползвателите, произвеждащи PET, чийто резултат показва, че потенциалните отрицателни въздействия могат да засегнат само някои производители, чието положение не зависи основно от липсата на мерки по отношение на МЕГ. В резултат на това не може да се заключи, че въздействието от тези мерки би било непропорционално по отношение на доставчиците.
 7.6. Получени коментари
 (301)
 Няколко заинтересовани страни (CPME, CIFRS, Mitsubishi, Arteco, Proviron, Oxyde, HELM, NEO Group) заявиха, че налагането на антидъмпингови мерки не би било в интерес на Съюза, тъй като производителите от Съюза не могат да задоволят търсенето на ползвателите на МЕГ в Съюза и следователно се нуждаят от внос. Също така бе заявено, че сезонността на пазара за МЕГ прави невъзможно да се използва винаги пълният производствен капацитет. Освен това бе заявено, че вносът на МЕГ от САЩ и Саудитска Арабия не може да бъде заменен от внос от други трети държави, като например Канада, Китай,